【戰況R6】啡格得手!希斯追平回流後單季Winner數字!
2024年04月14日 15:33
東網電視
更多新聞短片
第6場四班1000米直路賽,潘頓策騎久休復出嘅全熱門「嘉應勇士」起步即放頭,但一如以往,終點前短兵相接之下,一用鞭隻馬就停,結果倒灶而回。今場頭馬為啡格重飛馬「精彩勇士」,梁家俊力騎之下影相贏條線,騎者今日起孖。今場跑第2名為何澤堯「精明選擇」,霍宏聲「專家」跑第3,第4名為艾道拿「紅海風帆」。
練馬師希斯取得今季第36場頭馬,追平回流香港開倉後嘅最高頭馬數字,佢賽後話覺得自己輸咗,但後尾影贏都開心,「精彩勇士」評分下調甚多,今場重戴眼罩,因為老馬上陣次數甚多,偶爾要轉配備畀啲新鮮感,不過呢招唔係成日得。
第6場賽果:6-11-12-14
二重彩賽果:6-11(最後賠率104)